**Iepirkuma procedūras**

**(cenu aptaujas)**

**Jauniešu sporta laukuma seguma atjaunošana**

 **NOTEIKUMI**

Cesvaine, 2021

1. **VIPĀRĪGĀ INFORMĀCIJA**
	1. Informācija par pasūtītāju:

|  |  |
| --- | --- |
| **Pasūtītāja nosaukums:** | Cesvaines novada dome |
| **Juridiskā adrese:** | Pils iela 1A, Cesvaine, Cesvaines novads, LV-4871 |
| **Reģistrācijas numurs:** | 90000054727 |
| **Tālrunis:** | 64852715 |
| **E – pasta adrese:** | dome@cesvaine.lv |
| **Mājas lapas adrese:** | [www.cesvaine.lv](http://www.cesvaine.lv) |
| **Pircēja profils Elektroniskā iepirkumu sistēmā (EIS)** | https://www.eis.gov.lv/EKEIS/Supplier/Organizer/1482 |
| **Darba laiks** | Pirmdien, Otrdien, Trešdien, Ceturtdien no plkst.8.00 līdz plkst. 13.00 un no plkst. 14.00 līdz plkst. 17.00 |
| Piektdien no plkst. 8.00 līdz plkst.13.00 un no plkst.14.00 līdz plkst.16.00 |
| **Kontaktpersona**  | Cesvaines novada domes iepirkuma komisijas priekšsēdētājs Uģis Fjodorovs, tālr. 28382616, e-pasts: ugis.fjodorovs@cesvaine.lv |

1. **INFORMĀCIJA PAR IEPIRKUMA PRIEKŠMETU**
	1. Iepirkuma līgumu priekšmets: āra jauniešu sporta laukuma seguma atjaunošana. Jādemontē vecais segums pirms jauna seguma uzklāšanas. Vecā gumijas seguma plāksnes ir zaudējušas formu. Plānots, ka laukumā notiks sacensības.
	2. Laukuma platums 11.60 m un garums 24.90 m. Jaunā nepieciešamā seguma izmērs 13 m plats x 25 m garš, kopā 325 kvadrātmetri. Nepieciešama basketbola grozu nomaiņa.
	3. Nepieciešams āra laukuma segums (polipropilēna segums Bergo multisport) vai līdzvērtīgs.
	4. Veicot darbus, jāņem vērā, ka blakus laukumam tiks izvietoti soliņi un jānodrošina transportlīdzekļu brīva kustība blakus laukumam, jo tiek piegādātas blakus esošajam veikalam preces.
	5. Pretendents drīkst iesniegt tikai vienu piedāvājumu par visu iepirkuma priekšmeta apjomu.
	6. Pretendents nevar iesniegt piedāvājuma variantus.
	7. Pretendents ir atbildīgs par kļūdām, kas varētu rasties nepareizi saprotot vai interpretējot Pasūtītāja noteiktās prasības un iepirkuma procedūras dokumentāciju.
	8. **Pretendentiem ir iespējams apskatīt objekta vietu, to iepriekš saskaņojot ar Ilviju Kecko mob.t.25637052.**

**3.INFORMĀCIJA PAR LĪGUMU**

* 1. Darbu izpildes plānotais termiņš: 30 kalendārās dienas no līguma noslēgšanas.
	2. Darbu izpildes vieta – Rīgas iela 4, Cesvaine
	3. Paredzamā līgumcena: EUR 10 000 bez PVN 21%.
	4. Pirms darbu uzsākšanas materiālu novietošana, transporta kustība un būvgružu novietne jāsaskaņo ar labiekārtošanas nodaļas vadītāju.
	5. Pēc darbu veikšanas jāsakārto darba vieta.

### **INFORMĀCIJAS APMAIŅA**

4.1. Informācijas apmaiņa iepirkuma procedūrā notiek rakstiski, izmantojot vispārpieejamus un pēc iespējas ērtus informācijas apmaiņas līdzekļus - e-pastu vai pastu, vai nododot dokumentu personīgi.

4.2. Jautājumus par iepirkuma procedūras dokumentiem var iesniegt nosūtot tos elektroniski uz Noteikumos norādīto pasūtītāja kontaktpersonas e-pasta adresi.

4.3. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz iespējami īsā laikā.

1. **PIEDĀVĀJUMA IESNIEGŠANAS UN NOFORMĒJUMA PRSĪBAS**
	1. Piedāvājumi ir iesniedzami Cesvaines novada domē, lietvedei, 1.stāvā, kabinetā nr.2, Pils ielā 1A, Cesvainē, Cesvaines novadā vai nosūta pa pastu , vai **elektroniski** līdz **2021.gada 23.aprīlim plkst. 12.00** . Pa pastu sūtītais piedāvājums tiek uzskatīts par iesniegtu noteiktajā termiņā, ja tas Cesvaines novada domē ir saņemts līdz piedāvājumu iesniegšanai noteiktā termiņa beigām.
	2. Pēc Noteikumu 6.1.punktā norādītā termiņa notecēšanas piedāvājums netiek pieņemts neatkarīgi no kavēšanās iemesla un neatvērts tiek atdots vai nosūtīts iesniedzējam.
	3. Iesniedzot piedāvājumu personīgi vai nosūtot pa pastu, Piedāvājumu sagatavo un iesniedz slēgtā, necaurspīdīgā iepakojumā (aploksnē, kastē vai citā šim mērķim derīgā iepakojumā) ar sekojoša satura norādi: pretendenta nosaukums un adrese, pasūtītāja nosaukums , adrese un atzīme Piedāvājums cenu aptaujā „ Āra jauniešu sporta laukuma seguma atjaunošana” Neatvērt līdz 2021. gada 23.aprīļa plkst.12.00.”
	4. Ja piedāvājuma iepakojums ir bojāts tādā apmērā, kas neļauj nodrošināt tā satura anonimitāti līdz piedāvājumu atvēršanas sanāksmei vai iepakojuma noformējums un iesniegšanas veids neļauj to identificēt kā iepirkuma procedūrai iesniegtu piedāvājumu, Pasūtītājs piedāvājumu atdod vai nosūta neatvērtā veidā tā iesniedzējam.
	5. Piedāvājums jāsagatavo latviešu valodā, tam jābūt skaidri salasāmam, bez neatrunātiem labojumiem, svītrojumiem un dzēsumiem. Ja labojumi ir izdarīti, tiem jābūt ar likumiskā pārstāvja vai pilnvarotās personas parakstu apstiprinātiem.
	6. Iesniedzot piedāvājumu elektroniski, pretendents nepieciešamo dokumentāciju paraksta ar drošu elektronisko parakstu un laika zīmogu . Dokumenta paraksta zonā ir vēlams norādīt attiecīgo dokumenta parakstīšanas veidu.
	7. Dokumentāciju paraksta pretendenta likumiskais pārstāvis vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara. Pilnvarā precīzi jānorāda pilnvarotajai personai piešķirto tiesību un saistību apjoms.
2. **PRASĪBAS PRETENDENTIEM**
	1. Pretendents ir reģistrēts, licencēts vai sertificēts atbilstoši pretendenta izcelsmes (reģistrācijas) valsts atbilstošo normatīvo aktu prasībām, lai veiktu konkrētos darbus.
	2. Pretendentam ir jābūt pieejamiem iepirkuma līguma izpildei vajadzīgajiem finanšu, darbaspēka, tehnikas un citiem resursiem, lai kvalitatīvi, noteiktajā termiņā izpildītu visus paredzamos darbus.
	3. Pretendentam iepriekšējo 5 gadu laikā ir bijusi pieredze vismaz vienā objektā, kurā ir veicis līdzīgus darbus.
	4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi.
	5. Pretendents ir atbildīgs par kļūdām piedāvājumā, kas radušās, nepareizi saprotot vai interpretējot Pasūtītāja prasības .
3. **PIEDĀVĀJUMĀ IEKĻAUJAMIE DOKUMENTI**
	1. Aizpildīts pieteikums un finanšu piedāvājums saskaņā ar nolikuma pielikumā Nr.1 pievienoto formu
	2. Pretendenta pieredzes apraksts atbilstoši Nolikuma pielikumā Nr.2 pievienotajai formai.
	3. Piedāvātā Līgumcena jānorāda EUR, kurā ir jāiekļauj visas izmaksas, t.sk. sakaru, degvielas, jebkādu materiālu izmaksas, darba spēka izmaksas, uzmērījumu veikšana, visi nodokļi, obligātie maksājumi, nodevas un maksājumi, kas ir saistoši pretendentam, lai nodrošinātu kvalitatīvu pakalpojuma izpildi, kā arī visi riski, tajā skaitā iespējamie sadārdzinājumi, izņemot PVN, ko norāda atsevišķi. Pasūtītājs neapmaksās papildus izdevumus, kas nebūs norādīti piedāvājumā.
	4. Ja tiek piesaistīts apakšuzņēmējs (noteikumu 5.4.punkts), jāiesniedz vienošanās vai šīs personas apliecinājums/ piekrišana veikt konkrētus darbus, ja pretendentam tiks piešķirtas līguma slēgšanas tiesības.
	5. Jāpievieno foto, kāds izskatās laukuma segums un grozi.
	6. Jāpievieno tāme, ko sagatavo pats pretendents, nosaukumā jālieto “Finanšu piedāvājums” cik vien tas iespējams detalizēti, atspoguļojot laukuma aprakstu, demontāžas darbu izmaksas, materiālu ieklāšanas izmaksas, darba spēka izdevumus, tehniskos datus/specifikācija, basketbola grozu izmaksas un to uzstādīšanas izdevumus u.c. izmaksas. Izmaksu detalizācija ir svarīga piedāvājumu izvērtēšanas laikā.
4. **PIEDĀVĀJUMA DERĪGUMA TERMIŅŠ**
	1. Pretendenta iesniegtais piedāvājums ir derīgs, t.i., saistošs iesniedzējam ne mazāk kā 3 (trīs) kalendārie mēneši, skaitot no piedāvājumu iesniegšanas pēdējās dienas.

# PIEDĀVĀJUMA VĒRTĒŠANAS UN IZVĒLES KRITĒRIJI

* 1. Piedāvājuma izvēles kritērijs – saimnieciski visizdevīgākais piedāvājums, kuru nosaka, ņemot vērā cenu.
	2. Vērtējot piedāvājumus, tiks vērtēta ne tikai kopējā piedāvātā līgumcena, bet tiks vērtēti atsevišķi darbi, ko plāno pretendents, tāpat atsevišķi tiks vērtēts basketbola grozu izmaksas. Pasūtītājs patur sev tiesības atteikties no kādiem darbiem, lai iekļautos paredzamajā līgumcenā.
	3. Pasūtītājam ir tiesības, atbilstoši Publisko iepirkumu likuma 9.panta 9.daļai pārbaudīt, vai uz pretendentu nav attiecināmi turpat 9.panta 8.daļā norādītie izslēgšanas gadījumi.
	4. Pasūtītājam ir tiesības iegūt informāciju par pretendentu publiski pieejamās datubāzēs un citur, kā arī pie citiem pasūtītājiem, kas sadarbojušies ar pretendentu. Negatīvu atsauksmju rezultātā, pasūtītājs var pieņemt lēmumu nepiešķirt līguma slēgšanas tiesības pretendentam, kuram piedāvājums ir ar zemāko piedāvāto līgumcenu.

8.5. Ja kopējās piedāvātās līgumcenas būtiski pārsniegs paredzamo līgumcenu, iepirkuma procedūra tiks pārtraukta.

**9.INFORMĀCIJA PAR LĪGUMU**

9.1. Samaksu Pasūtītājs veiks 10 (desmit) darba dienu laikā pēc rēķina saņemšanas, kas izrakstīts pamatojoties uz abpusēji parakstītu darbu nodošanas-pieņemšanas aktu

**Pielikumi:**

|  |  |
| --- | --- |
| 1.pielikums | Pretendenta pieteikums  |
| 2.pielikums | Pretendenta pieredzes apraksts |